smcproject/ml-wiki-sentences huggingface dataset:
ഭീമൻ വിടുന്ന ഗദ തറയില് വീഴുമ്പോൾ ഭൂമി കുലുങ്ങിയിരുന്നു .
ഇടത്തെ മണ്ഡലത്തെ അനുവർത്തിച്ചുകൊണ്ടു തന്റെ ഭയങ്കരമായ ഗദയാൽ ദുര്യോധനൻ ഭീമന്റെ ശിരസ്സിൽ പ്രഹരിച്ചു .
ആ അടിയേറ്റിട്ടും ഭീമൻ കുലുങ്ങിയില്ല .
ഇതുകണ്ട് സർവ്വരും വിസ്മയിച്ചു .
തുടർന്നു ഭീമൻ ദുര്യോധനന്റെ മേൽ തന്റെ ഗദകൊണ്ട് ശക്തിയായി പ്രഹരിച്ചു.
എന്നാൽ മാരകമായ ആ പ്രഹരത്തെ ദുര്യോധനൻ തന്റെ അഭ്യാസത്താൽ തടുത്തു കളഞ്ഞു .
ഭീമൻ ഗദ ചുഴറ്റിയപ്പോൾ ഇടിമുഴക്കം പോലെ വലിയ ശബ്ദവും ഭൂതലം മുഴുവൻ കുലുക്കവുമുണ്ടായി .
കൗശികം എന്ന മാർഗ്ഗത്തെ അനുവർത്തിച്ചു ഉയർന്നു ചാടിക്കൊണ്ടു ദുര്യോധനൻ പലപ്പോഴും ഭീമന്റെ പ്രഹരങ്ങളെ പാഴിലാക്കിക്കൊണ്ടിരുന്നു .
ഭീമനെ ഇത്തരത്തിൽ വിഡ്ഢിയാക്കിക്കൊണ്ടു ദുര്യോധനൻ കോപത്തോടെ ഭീമന്റെ നെഞ്ചില് പ്രഹരിച്ചു .
അതേറ്റു ഭീമൻ മോഹിക്കുകയും കുറച്ചു സമയം എന്ത് ചെയ്യണമെന്നറിയാതെ നില്ക്കുകയും ചെയ്തു .
ഇതുകണ്ട് സോമകൻമാരും പാണ്ഡവരും വളരെയധികം നിരാശരായി .
ഈ അടിയേറ്റതോടെ കോപിഷ്ഠനായ ഭീമൻ ദുര്യോധനന് നേരെ പാഞ്ഞു കയറി .
ഗദായുദ്ധ വിദഗ്ദ്ധനായ ഭീമൻ ദുര്യോധനന്റെ പാര്ശ്വഭാഗത്തു ഗദയാൽ പ്രഹരിച്ചു .
ആ അടിയേറ്റു ദുര്യോധനൻ മുട്ടുകുത്തി നിന്നുപോയി .
തുടർന്ന് ഭീമനെ ദഹിപ്പിക്കും മട്ടിൽ നോക്കിക്കൊണ്ടു സർപ്പത്തെപ്പോലെ ചീറ്റി ദുര്യോധനൻ ഭീമന്റെ നേരെ പാഞ്ഞു കയറി അദ്ദേഹത്തിൻറെ നെറ്റിക്ക് പ്രഹരിച്ചു .
ആ അടിയേറ്റിട്ടും ഭീമൻ അനങ്ങിയില്ല .
അടിയേറ്റു നെറ്റിപൊട്ടി രക്തം വാർന്നു കൊണ്ട് ഭീമസേനൻ തന്റെ ഗദയെ ചുഴറ്റി എതിരാളിയെ പ്രഹരിച്ചു .
ഭീമന്റെ ശക്തമായ അടിയേറ്റു ദുര്യോധനൻ സാലവൃക്ഷം പോലെ ഉലഞ്ഞുകൊണ്ടു ഭൂമിയിൽ വീണു .
അയാളുടെ ശരീരം തകരുന്ന മട്ടിലായി .
ദുര്യോധനൻ തകർന്നു ഭൂമിയിൽ വീണപ്പോൾ പാണ്ഡവന്മാർ സന്തോഷത്തോടെ ആർത്തു വിളിച്ചു .
ബോധം തിരിച്ചു കിട്ടിയപ്പോൾ ദുര്യോധനൻ കോപത്തോടെ ചാടിയെണീറ്റ്  അതിവിദഗ്ദ്ധമായി ചുവടുകൾ വച്ചുകൊണ്ടു ഭീമനെ ശക്തിയായി പ്രഹരിച്ചു .
ആ അടിയേറ്റു ഭീമസേനൻ ശരീരം തകർന്നു ഭൂമിയിൽ പതിച്ചു .
ഭീമനെ ഇത്തരത്തിൽ അടിച്ചു വീഴ്ത്തിയിട്ടു ദുര്യോധനൻ സിംഹത്തെപ്പോലെ ഗർജ്ജിച്ചു .
ആ ഭയങ്കരമായ അടിയേറ്റു ഭീമന്റെ കവചം പൊടിഞ്ഞു പോയിരുന്നു .
അന്തരീക്ഷത്തിലേയും ദേവഗണങ്ങൾ ഇതുകണ്ട് നിലവിളിച്ചുപോയി .
ഇത്തരത്തിൽ ദേവന്മാർ ആകാശത്തിൽ നിന്നും പുഷ്പവൃഷ്ടി നടത്തി.
ഇത്തരത്തിൽ ഭീമസേനൻ അടിയേറ്റു ചട്ടപൊട്ടി ഭൂമിയിൽ വീണപ്പോൾ പാണ്ഡവരും സോമകൻമാരും വല്ലാതെ ഭയന്ന് പോയി .
ഒരു നിമിഷം കൊണ്ട് തന്റെ പ്രജ്ഞയെ വീണ്ടെടുത്തു ഭീമസേനൻ രക്തം നിറഞ്ഞ മുഖം തുടച്ചുകൊണ്ട് പതിയെ എണീറ്റ് നിന്ന് കണ്ണുരുട്ടിക്കൊണ്ടു ദുര്യോധനനെ നോക്കി .
യുദ്ധം ഇങ്ങനെ നടന്നുകൊണ്ടിരുന്നപ്പോൾ അർജ്ജുനൻ കൃഷ്ണനോട് ചോദിച്ചു .
" ഇവരിൽ ആരാണ് കൂടുതൽ ശക്തൻ ? എന്തൊക്കെയാണ് ഇവരുടെ കഴിവുകൾ . പറഞ്ഞാലും "
കൃഷ്ണൻ പറഞ്ഞു; 
രണ്ടുപേർക്കും കിട്ടിയിരിക്കുന്ന ശിക്ഷണം തുല്യമാണ് .
ഭീമന് ശക്തിയേറും .
എന്നാൽ അഭ്യാസവും ചാതുര്യവും ദുര്യോധനന് എത്രയോ അധികമാണ് .
നേരായ രീതിയിൽ യുദ്ധം ചെയ്യുകയാണെങ്കിൽ ഭീമൻ ഒരിക്കലും ദുര്യോധനനെ ജയിക്കുകയില്ല .
എന്നാൽ അധാർമ്മികമായ രീതിയിൽ ഭീമന് ദുര്യോധനനെ നിശ്ചയമായും കൊല്ലാം .
പണ്ട് കാലത്തു അസുരന്മാരെ ദേവന്മാർ കൊന്നത് ചതിവിലൂടെയാണ് .
ഇന്ദ്രൻ വിരോചനനെ പരാജിതനാക്കിയതും ചതിയിലൂടെയാണ് .
വലനെയും വൃത്രനേയും ഇന്ദ്രൻ കൊന്നതും ചതിയിലൂടെയാണ് .
അതുകൊണ്ടു ഭീമൻ ദുര്യോധനനെ ചതിയിലൂടെ കൊല്ലണം .
കൂടാതെ ചൂതുകളിയുടെ സമയത്തു ദുര്യോധനന്റെ തുടയെ അടിച്ചുടയ്ക്കുമെന്നു ഭീമൻ ശപഥം ചെയ്തിട്ടുണ്ടല്ലോ .
ഇപ്പോൾ ആ ശപഥം അങ്ങ് പാലിച്ചാൽ മതിയാകും .
തന്റെ ഗദയെ മാത്രം ആശ്രയിച്ചു പൊരുതിയാൽ യുധിഷ്ഠിരന്റെ കാര്യം കഷ്ടമാകും .
വെറും ഒരാളെ മാത്രം തോല്പിക്കുന്നതിലൂടെ രാജ്യം തരാമെന്നു പറഞ്ഞ ശുദ്ധനായ യുധിഷ്ഠിരൻ വലിയൊരു മണ്ടത്തരമാണ് കാണിച്ചത് .
ഭീഷ്മരെയും മറ്റും തീവ്രമായ യുദ്ധത്തിലൂടെ വീഴ്ത്തി നേടിയ വിജയമെല്ലാം അവൻ പാഴാക്കിയിരിക്കുന്നു .
ഇവൻ എന്നോടാലോചിക്കാതെയാണ് ഈ തീരുമാനമെടുത്തത് .
ദുര്യോധനനാകട്ടെ നല്ലവണ്ണം അഭ്യസിക്കുകയും നല്ല നിശ്ചയത്തിലുമാണ് .
ഉഷനസ്സിന്റെ വാക്കുകൾ ഞാൻ ഓർത്തുപോകുന്നു .
ജീവനെപ്പോലും വകവയ്ക്കാതെ പാഞ്ഞു കയറുന്നവർക്കുമുന്നിൽ ഇന്ദ്രനുപോലും നിൽക്കാനാകില്ല .
സർവ്വതും നഷ്ടപ്പെട്ടു കാട്ടിലേക്ക് പോകാനൊരുങ്ങിയവനാണ്‌ ദുര്യോധനൻ .
അവനെ പോരിന് വിളിച്ചതേ ബുദ്ധിമോശമാണ് .
ദുര്യോധനന്റെ ഉയർന്നുള്ള ചാട്ടം നോക്കൂ .
ഇവൻ നിങ്ങൾ നേടിയ രാജ്യത്തെ ചിലപ്പോൾ തിരിച്ചെടുത്തേക്കും .
അതുകൊണ്ടു ഇപ്പോൾ ഭീമസേനൻ തീർച്ചയായും ദുര്യോധനനെ ചതിയാൽ കൊല്ലണം .
ഇല്ലെങ്കിൽ ഈ ദുര്യോധനൻ തീർച്ചയായും വീണ്ടും നിങ്ങളുടെ രാജാവാകും .
ഭഗവാൻ കൃഷ്ണന്റെ ഈ വാക്കുകൾ കേട്ട് അർജ്ജുനൻ ഭീമസേനൻ കാണ്കെ തന്റെ ഇടത്തെ തുടയിൽ താളം പിടിച്ചു തുടങ്ങി .
ഈ സൂചന കണ്ടു മനസ്സിലാക്കിയ ഭീമൻ തന്റെ ഗദയെ ഉയർത്തിപ്പിടിച്ചുകൊണ്ടു പലതരം യുദ്ധതന്ത്രങ്ങൾ പ്രകടിപ്പിച്ചു തുടങ്ങി .
ചിലപ്പോൾ വലത്തെ മണ്ഡലത്തെ അനുവർത്തിച്ചുകൊണ്ടും ചിലപ്പോൾ ഇടത്തെ മണ്ഡലത്തെ അനുവർത്തിച്ചുകൊണ്ടും ചിലപ്പോൾ ഗോമൂത്രകം എന്ന അടവ് കാണിച്ചുകൊണ്ടും തന്റെ എതിരാളിയെ കബളിപ്പിക്കാനായി ഭീമസേനൻ യുദ്ധക്കളത്തിൽ ചുറ്റിത്തിരിഞ്ഞു .
അതുപോലെ ദുര്യോധനനും ഭീമനെ കൊല്ലുവാനായി യുദ്ധക്കളത്തിൽ മനോഹരമായി ചുവടുകൾ വച്ചുകൊണ്ടു അടവിൽ ചുറ്റിത്തിരിഞ്ഞു .
പരസ്പരം അടിയും തിരിച്ചടിയുമേറ്റു രണ്ടുപേരും ആപാദചൂഡം രക്തത്തിൽ കുളിച്ചു .
ആ സമയം ദുര്യോധനന് ഒരു അവസരം നല്കിക്കൊണ്ട് ഭീമസേനൻ ചെറിയൊരു ചിരിയോടെ ദുര്യോധനാനുമേൽ പാഞ്ഞു കയറി .
ആ അടിയെ പാഴിലാക്കിക്കൊണ്ടു ദുര്യോധനൻ അടവിൽ ഭീമനെ ആഞ്ഞടിച്ചു .
ആ അടിയേറ്റ് ഭീമന്റെ ശരീരത്തിൽ നിന്നും വളരെയധികം രക്തം വാർന്നു പോയി .
ഭീമൻ വളരെയധികം തളർന്നു .
ശരീരം ഒരു കണക്കിന് താങ്ങി നിൽക്കുന്ന ഭീമസേനനെ പിന്നീട് ദുര്യോധനൻ പ്രഹരിക്കുകയുണ്ടായില്ല .
താൻ കൊടുത്ത പ്രഹരത്തിനു ഭീമൻ തിരിച്ചടി നൽകാനൊരുങ്ങുന്നു എന്നാണു ദുര്യോധനൻ കരുതിയത് .
അതുകൊണ്ടു ഭീമനിൽ നിന്നും ഒഴിഞ്ഞു മാറി അടവിലായി അവന്റെ പോരാട്ടം .
ഒരു നിമിഷത്തെ വിശ്രമത്തിനു ശേഷം ഭീമൻ ദുര്യോധനന് മേൽ പാഞ്ഞു കയറി .
ആഞ്ഞടിക്കാനൊരുങ്ങുന്ന ഭീമന്റെ അടിയെ പാഴിലാക്കാനായി അവസ്ഥാനം എന്ന അടവുപയോഗിച്ചു ദുര്യോധനൻ അന്തരീക്ഷത്തിലേക്ക് ചാടിയുയർന്നു .
ദുര്യോധനൻ ഇത്തരത്തിൽ ചാടിയുയരുമെന്നു ഭീമന് നേരത്തെ അറിയാമായിരുന്നു .
അത് മനസ്സിലാക്കിയാണ് ഭീമൻ ദുര്യോധനന് നേരെ ഇങ്ങനെയൊരു അടിക്കു മുതിർന്നത് .
ദുര്യോധനൻ ഉയർന്നു ചാടുമ്പോൾ അവന്റെ തുടയിലടിക്കാനുള്ള ഭീമന്റെ തന്ത്രമായിരുന്നു അത് .
അതനുസരിച്ചു ദുര്യോധനൻ ഉയർന്നു ചാടിയപ്പോൾ ഭീമൻ അവസരം മുതലാക്കി ദുര്യോധനന്റെ അഴകുള്ള ഇടത്തെ തുടയിൽ ആഞ്ഞടിച്ചു .
വജ്രപാതിനിയായ ആ പ്രഹരമേറ്റു ദുര്യോധനന്റെ തുടകൾ രണ്ടും തകർന്നു .
ഭൂമി മുഴക്കിക്കൊണ്ട് ആർത്തനാദത്തോടെ ദുര്യോധനൻ ഭൂമിയിലേക്ക്‌ വീണു .
അവലംബം:[വ്യാസ മഹാഭാരതം , ശല്യപർവ്വം , അദ്ധ്യായം 57 , അദ്ധ്യായം 58- ശ്ളോകങ്ങൾ 48 വരെ,ഗദായുദ്ധ ഉപപർവ്വം] അവലംബം ↑ മഹാഭാരതം -- ഡോ.പി.എസ്. നായർ ISBN:81-85315-01-9 -- വിദ്യാരംഭം പബ്ലീഷേസ്, മുല്ലയ്ക്കൽ, ആലപ്പുഴ
ശവസംസ്കാരം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 സെപ്റ്റംബർ മുതൽ തുടരുന്നു.
Headstones in a cemetery
മരിച്ചു കഴിഞ്ഞ മനുഷ്യരെയോ ചത്ത മൃഗങ്ങളെയോ ചിലപ്പോൾ ചില വസ്തുക്കളെയോ മണ്ണിനടിയിൽ കുഴിച്ച്ച്ചിടുന്നതിനെ ശവസംസ്കാരം അഥവാ മറവുചെയ്യൽ എന്ന് പറയുന്നു.
മനുഷ്യശരീരം സാധാരണയായി ശവകോട്ടയിലാണ് സംസ്കരിക്കാറുള്ളത്.
ചിലപ്പോൾ മൃതശരീരം ഒരു ശവപെട്ടിയിൽ അടക്കം ചെയ്തോ ചിലപ്പോൾ പെട്ടി ഇല്ലാതെയോ കുഴിച്ചിടുകയാണ് പതിവ്.
ശലഭോദ്യാനം This article may be in need of reorganization to comply with Wikipedia's layout guidelines .
( 2021 ഏപ്രിൽ ) ( Learn how and when to remove this message ) Lantana used to attract monarch butterflies
ശലഭോദ്യാനം (Butterfly garden) എന്നത് ചിത്രശലഭങ്ങൾക്കും നിശാശലഭങ്ങൾക്കും വേണ്ട, അവയെ ആകർഷിക്കുന്ന പരിസ്ഥിതി ഉണ്ടാക്കലാണ്.
മുട്ടയിടാൻ ശലഭ്ഭങ്ങളെ ക്ഷണിക്കലും കൂടിയാണ്.
വലിയ ശലഭങ്ങൾ ചെടികളുടെ ഇലകൾ ഭക്ഷിക്കാറില്ല.
അവ മിക്കപ്പോഴും തേൻ ഉണ്ണുകയാണ് ചെയ്യുന്നത്.
ലാർവകൾ ഇലകൾ തിന്നാണ് വളരുന്നത്.
ലാർവകളുടെ ഭക്ഷണ സസ്യത്തെ വളർത്തണം .
സ്ഥലം ,കാലം ഇതൊക്കെ ആകർഷിക്കുന്ന മറ്റ് ഘടകങ്ങളാണ്.
നനവുള്ള മണലും ചെളിയും ചീഞ്ഞ പഴങ്ങളും ശലഭങ്ങളെ ആകർഷിക്കാറുണ്ട്
മുറ്റത്തെങ്ങും വർണ്ണ ചിറകുകൾ വീശി പാറി പറന്നു നടക്കുന്ന പൂമ്പാറ്റകൾ.
പ്രകൃതി നാശവും പരിസ്ഥിതി നശീകരണവും പൂമ്പാറ്റകളുടെ ആവാസ വ്യവസ്ഥയെ തകർക്കുമ്പോൾ കൊങ്ങിണിയും, കറിവേപ്പും കിലുക്കി ചെടിയും നാരകവുമൊക്കെ നട്ടു പിടിപ്പിച്ച് പൂമ്പാറ്റകൾക്ക് ജീവിക്കാനും മുട്ടയിട്ട് പുതു തലമുറയെ സൃഷ്ടിക്കാനും ഉതകുന്ന ജീവിത പരിസരം ഉണ്ടാക്കുന്ന പ്രകൃതി സൗഹൃത ചിന്താഗതികളും ഇവിടെ വളരുന്നു.
പൂമ്പാറ്റകളെ കുറിച്ച് പഠിക്കാനും അവയിലെ ഓരോ ഇനവും വളരുന്ന സസ്യങ്ങളും കണ്ടെത്താനും അവയെ കുറിച്ച് ജനങ്ങളെ ബോധവൽക്കരിക്കാനും ഒട്ടേറെ കൂട്ടായ്മകൾ പ്രവർത്തിക്കുന്നുണ്ട്.
അവരിൽ നിന്നാണ് ശലഭോദ്യാനം (Butterfly gardening) എന്ന ആശയം ഉടലെടുക്കുന്നത്.
ചിത്രശലഭങ്ങളെ കൂടാതെ നിശാശലഭങ്ങളും ഉണ്ട്.
ചിത്രശലഭങ്ങൾ പകൽ സമയത്തും നിശാശലഭങ്ങൾ രാത്രി സമയത്തും പാറി നടക്കുന്നവയാണ്.
കേരളത്തിൽ ഏകദേശം 330 തരം ചിത്രശലഭങ്ങൾ കാണപ്പെടുന്നു.
ഇവയിൽ പലതും മുൻ കാലങ്ങളിൽ നമ്മുടെ നാട്ടിൽ സുലഭമായിരുന്നു.
വികസന പ്രവർത്തനങ്ങളുടെ ഫലമായി പ്രകൃതിദത്തമായ ആവാസ വ്യവസ്ഥകൾ നശിപ്പിക്കപ്പെടുന്നതാണ് പലയിനം ചിത്രശലഭങ്ങളുടെയും നില നില്പിനെ പ്രതികൂലമായി ബാധിച്ചിട്ടുണ്ട്.
പശ്ചിമ ഘട്ടത്തിലെ വനപ്രദേശങ്ങളിലാണ് ഭൂരിഭാഗം ചിത്രശലഭങ്ങളും കണ്ടു വരുന്നത്.
അതിനാൽ വന സംരക്ഷണം ചിത്രശലഭങ്ങളുടെ നിലനില്പിന് അത്യന്താപേക്ഷിതമാണ്.
വിവിധയിനം ചിത്രശലഭങ്ങളെ അവയ്ക്ക് അനുയോജ്യമായ ആവാസ വ്യവസ്ഥയും പാരിസ്ഥിക ഘടനകളും നൽകി പരിപാലിക്കുക എന്നതാണ് ചിത്രശലഭോദ്യാനത്തിലൂടെ ഉദ്ദേശിക്കുന്നത്.
പ്രാദേശിക ജീവജാലങ്ങളെ പരിരക്ഷിക്കാനും ജൈവ വൈവിധ്യ സംരക്ഷണത്തെ പറ്റി ജനങ്ങളെ ബോധവാൻമാരാക്കാനും ഇത്തരം ഉദ്യോനങ്ങൾ സഹായിക്കുന്നു.
ശലഭോദ്യാനമൊരുക്കുന്നതിന് ആദ്യം വേണ്ടത് അതത് പ്രദേശത്ത് വളരുന്ന ചിത്രശലഭങ്ങളെ കുറിച്ചുള്ള അറിവാണ്.
ചിത്രശലഭങ്ങളുടെ വൈവിധ്യം അതത് പ്രദേശത്തിൻ്റെ ജൈവ വൈവിധ്യത്തെയും പാരിസ്ഥിക ഘടനയേയും ആശ്രയിച്ചിരിക്കുന്നു.
പെൺശലഭങ്ങൾ അനുയോജ്യമായ ഭക്ഷ്യ സസ്യങ്ങളുടെ ഇലകളിലാണ് മുട്ടയിടാറുള്ളത്.
അവയെ ആതിഥേയ സസ്യങ്ങൾ എന്നാണ് വിളിക്കുക.
പൂക്കളും പൂക്കളിൽ തേനുമുണ്ടായത് കൊണ്ട് കാര്യമില്ല.
അവയിൽ പൂമ്പാറ്റകൾ മുട്ടയിടുകയില്ല.
പൂമ്പാറ്റകളെ സ്ഥിരമായി പൂന്തോട്ടത്തിൽ നില നിർത്തണമെന്നുണ്ടെങ്കിൽ അവയ്ക്ക് മുട്ടയിടാനുള്ള ആതിഥേയ സസ്യങ്ങളും തോട്ടത്തിൽ നില നിർത്തേണ്ടതാണ്.
കാരണം തോട്ടത്തിലെത്തുന്ന പൂമ്പാറ്റകൾക്ക് മുട്ടയിടുന്നതിനും പുഴു ദശയിലും തുടർന്ന് പൂമ്പാറ്റയായും ജീവിക്കാനുള്ള ഭക്ഷ്യ സസ്യങ്ങൾ തോട്ടത്തിൽ ലഭ്യമായിരിക്കണം.
അനുയോജ്യമായ ഭക്ഷ്യ സസ്യങ്ങൾ, കാലാവസ്ഥാ ഘടകങ്ങൾ, ആവാസ വ്യവസ്ഥാ ഘടകങ്ങൾ എന്നിവയാണ് ശലഭോദ്യാന നിർമ്മിതിയിൽ ശ്രദ്ധിക്കേണ്ട പ്രധാന ഘടകങ്ങൾ.
സൂര്യപ്രകാശം ലഭിക്കുന്ന തുറസ്സായ പ്രദേശങ്ങൾ, തണൽ ലഭിക്കുന്ന സ്ഥലങ്ങൾ, ചതുപ്പ് സ്ഥലങ്ങൾ, വള്ളിപ്പടർപ്പുകൾ, വൻ വൃക്ഷങ്ങൾ, മുളങ്കാടുകൾ തുടങ്ങിയ ആവാസ വ്യവസ്ഥകൾ പല ചിത്രശലഭങ്ങൾക്കും അനുയോജ്യമാണ്.
വൻ വൃക്ഷങ്ങൾ ചുട്ടി മയൂരി, കൃഷ്ണ ശലഭം, ചുട്ടിക്കറുപ്പൻ തുടങ്ങി പല ദ്രുത ഗതിയായ ചിത്രശലഭങ്ങൾക്കും ചേക്കേറാനുള്ള സ്ഥലങ്ങളായി വർത്തിക്കുന്നു.
ഓരോയിനം ശലഭത്തിനും അനുയോജ്യമായ ആവാസ വ്യവസ്ഥകൾ ഒരുക്കുക വഴി ചിത്രശലഭങ്ങളെ ഉദ്യാനത്തിൽ നിലനിർത്താനാവും.
ശലഭോദ്യാനം ഒരുക്കുന്നതിന് മുമ്പ് സ്ഥലത്തെ ചിത്രശലഭങ്ങളെ കുറിച്ചുമുള്ള അറിവ് നേടിയിരിക്കണം.
പ്രത്യേക പ്രകൃതി പശ്ചാത്തലത്തിൽ അതിനോട് ഇണങ്ങി വളരുന്ന ചിത്രശലഭങ്ങളെയാണ് പരിചരിക്കുവാൻ കഴിയുക സൂര്യപ്രകാശം ലഭിക്കുന്ന തുറന്ന ഭൂപ്രദേശങ്ങൾ ചിത്രശലഭങ്ങൾക്ക് ഉത്തമമാണ്.
മാത്രമല്ല സമതലം, കുന്നുകൾ, താഴ് വാരങ്ങൾ, പുൽ തകിടികൾ, അരുവികൾ, എന്നിവ കൃത്രിമമായി നിർമ്മിക്കുക വഴി വൈവിധ്യമാർന്ന വാസസ്ഥാനങ്ങളുടെ ആവശ്യകത.
നിറവേറ്റുകയും വേണം.
സസ്യ വൈവിധ്യം ഉള്ള ഉദ്യാനങ്ങൾ വിവിധ ഇനം ചിത്രശലഭങ്ങളെ ആകർഷിക്കുന്നു.
തൃശൂരിലെ പീച്ചി ആസ്ഥാനമാക്കി പ്രവർത്തിക്കുന്ന കേരള വന ഗവേഷണ പ്രസ്ഥാനത്തിൽ 0.5 ഹെക്ടർ സ്ഥലത്ത് ഒരു ഉദ്യാനം യപപ്പെടുത്തിയിട്ടുണ്ട്.
ഇതിൽ നാരകം(ലൈംബട്ടർഫ്ലൈ), കരളകം (സതേൺ ബേഡ് വിങ്ങ്), തകര(ഗ്രാസ്സ് യെല്ലോ), കറുവ(കോമൺ മൈം), അത്തി(കോമൺ ക്രോ) മുതലായ സസ്യങ്ങൾ ചിത്രശലഭങ്ങളുടെ പ്രത്യേക ഭക്ഷണമായി ഒരുക്കിയിരിക്കുന്നു.
ചെത്തി, ലൻ്റാന, ബട്ടൺ റോസ്, മുസാണ്ട, കൃഷ്ണ കിരീടം എന്നീ സസ്യങ്ങൾ ശലഭങ്ങൾക്ക് തേനിൻ്റെ സ്രോതസിനൊപ്പം വളരാനുള്ള പരിസരം കൂടിയാകുന്നു.
ഒരു ശലഭോദ്യാനം നിർമ്മിക്കുന്നതിലൂടെ ചിത്രശലഭങ്ങളുടെ ആഹാരക്രമം, പ്രത്യേക താല്പര്യമുള്ള സസ്യങ്ങൾ, പ്രജനന രീതി, ജീവിത ചക്രം, സ്വഭാവ സവിശേഷതകൾ, ആവാസ വ്യവസ്ഥകൾ എന്നിവ മനസിലാക്കാൻ സാധിക്കുന്നു.
ഒരു ഉദ്യാനത്തിൻ്റെ പ്രധാന ആകർഷണം അതിലെ സസ്യങ്ങളും അവയിൽ വിരിയുന്ന പുഷ്പങ്ങളുമാണ്.
സസ്യങ്ങളോടൊപ്പം അവയിൽ പറന്നു നടക്കുന്ന ചിത്രശലഭങ്ങൾ കൂടിയായാൽ ഉദ്യാനത്തിൻ്റെ ആകർഷണ ഭംഗി വർദ്ധിക്കുന്നു.
ചിത്രശലഭങ്ങളുടെ ജീവിത ശൈലിയിൽ സസ്യ ലോകം വളരെ സുപ്രധാന പങ്കു വഹിക്കുന്നു.
ജീവിത ചക്രത്തിൻ്റെ ആദ്യപടിയായ ശൈശവ ദശയിൽ പ്രത്യേക ഇനം സസ്യങ്ങളുടെ ഇലകൾ പ്രധാന ആഹാരം ആകുന്നതു വഴി സസ്യങ്ങൾ, ചിത്രശലഭങ്ങളുടെ ജീവിതത്തിൽ അനിവാര്യ പങ്കാളിയാവുന്നു.
പ്രായപൂർത്തിയായ ശലഭങ്ങൾക്ക് പൂക്കളുടെ തേൻ , പഴങ്ങളുടെ ചാറ് മുതലായവയാണ് ആഹാരം.
ഭക്ഷണ സസ്യങ്ങളോട് ചിത്രശലഭങ്ങൾക്കുള്ള പ്രത്രേകത അവയുടെ അസ്ഥകളിലും പ്രകടമാണ്.
വളരെ ഉയരം കൂടിയ മരങ്ങളെ ആശ്രയിക്കുന്നവ, വള്ളികളിലും, വനത്തിൻ്റെ ഇടത്തട്ടിലും ജീവിക്കുന്നവ, കുറ്റി ചെടികളിലും ജീവിത ചക്രം പൂർത്തിയാക്കുന്നവ, കരിയിലകളിലും, അധികം ഈർപ്പം നില നില്ക്കുന്ന സ്ഥലങ്ങളിലും ജീവിക്കുന്നവ എന്നിങ്ങനെ.
സതേൺ ബേർഡ് വിങ്ങ്, കോമൺ റോസ്, ക്രിസ്മസ് റോസ്, നീലഗിരി ടൈഗർ, കോമൺ ക്രോ, കോമൺ ഗ്രാസ്സ് യെല്ലോ, യെല്ലോ പാൻസി, ഗ്രാം ബ്ലൂ തുടങ്ങിയ ചിത്രശലഭങ്ങൾ കേരളത്തിലെ പ്രധാന ഇനങ്ങളാണ്.
ചിത്രശലഭത്തെ ആകർഷിക്കുന്ന ചെടികൾ
ചിത്രശലഭത്തെ ആകർഷിക്കുന്ന ചില ചെടികൾ സൂര്യകാന്തി മാങ്ങാനാറി ലില്ലി ഡെയ്‌സി വെർബന കൊങ്ങിണി സീനിയ പെന്റാസ് ഈശ്വരമൂലി (ഗരുഡക്കൊടി) ചിത്രശാല അവലംബം
ഹാരിയറ്റ് റൈസ് ഇംഗ്ലീഷ് വിലാസം https://ml.wikipedia.org/wiki/Harriet_Rice
ഹാരിയറ്റ് അല്ലിൻ റൈസ് (1866-1958) വെല്ലസ്ലി കോളേജിൽ നിന്ന് ബിരുദം നേടിയ ആദ്യത്തെ ആഫ്രിക്കൻ അമേരിക്കക്കാരിയായിരുന്നു.
ഒന്നാം ലോകമഹായുദ്ധത്തിലെ സംഭാവനകളുടെപേരിൽ അവർക്ക് മെഡൽ ഓഫ് ഫ്രഞ്ച് ഗ്രാറ്റിറ്റ്യൂഡ് ലഭിച്ചിരുന്നു.
റോഡ് ഐലൻഡിലെ ന്യൂപോർട്ടിലാണ് ഹാരിയറ്റ് റൈസ് ജനിച്ചത്.
1882-ൽ റോജേഴ്സ് ഹൈസ്കൂളിൽ നിന്ന് അവർ ബിരുദം നേടി.
1887-ൽ വെല്ലസ്‌ലി കോളേജിലെ ആദ്യത്തെ ആഫ്രിക്കൻ-അമേരിക്കൻ ബിരുദധാരിയായിരുന്നു അവർ.
1888 മുതൽ 1889 വരെയുള്ള കാലത്ത് ഒരു വർഷം മിഷിഗൺ സർവ്വകലാശാലയിലെ മെഡിക്കൽ സ്‌കൂളിലെ പഠനത്തിനുശേഷം,  1891-ൽ സ്ത്രീകൾക്കും കുട്ടികൾക്കുമുള്ള ന്യൂയോർക്ക് ഇൻഫർമറി വിമൻസ് മെഡിക്കൽ കോളേജിൽ നിന്ന് എംഡി നേടി.
എന്നിരുന്നാലും, ഈ കാലഘട്ടത്തിൽ ഒരു ആഫ്രിക്കൻ-അമേരിക്കൻ വനിതയെന്ന നിലയിൽ അവർക്ക് ഒരു അമേരിക്കൻ ആശുപത്രികളിലും വൈദ്യശാസ്ത്രം പ്രാക്ടീസ് ചെയ്യാൻ കഴിയാതിരുന്നതോടെ അവർ ഷിക്കാഗോയിലെ ഹൾ ഹൗസിൽ സാമൂഹിക പ്രവർത്തകയും വോട്ടവകാശവാദിയുമായിരുന്ന ജെയ്ൻ ആഡംസിനൊപ്പം ചേർന്നുകൊണ്ട് അവിടെ പാവപ്പെട്ടവർക്ക് വൈദ്യചികിത്സ നൽകി.
1897-ൽ ഷിക്കാഗോ മെറ്റേണിറ്റി ഹോസ്പിറ്റൽ ആൻറ് ട്രെയിനിംഗ് സ്കൂൾ ഫോർ നഴ്‌സറി മെയ്ഡ്‌സ്  ആശുപത്രിയിലെ ഏക ഡോക്ടറായി ജോലിയ്ക്ക് ചേർന്നു.
ഒന്നാം ലോകമഹായുദ്ധം പൊട്ടിപ്പുറപ്പെട്ടപ്പോൾ റൈസ് ഫ്രാൻസിലേക്ക് പോയി പോയിറ്റിയേഴ്സിലെ ഒരു ആശുപത്രിയിൽ മെഡിക്കൽ ഇന്റേൺ ആയി പരിശീലനം നേടിക്കൊണ്ട് ഏകദേശം നാല് വർഷത്തോളം അവിടെ താമസിച്ചു.
ഇതിൽ ഫ്രഞ്ച് എംബസി അവരെ അംഗീകരിക്കുകയും മെഡൽ ഓഫ് ഫ്രഞ്ച് ഗ്രാറ്റിറ്റ്യൂഡ് മെഡൽ നൽകുകയും ചെയ്തു.
1958-ൽ മസാച്യുസെറ്റ്‌സിലെ വോർസെസ്റ്ററിൽ അന്തരിച്ച അവരെ ന്യൂപോർട്ടിലെ പൊതുശ്മശാനത്തിൽ അടക്കം ചെയ്തു.
ഹാരിയറ്റ് ലെയ്‍ൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഹാരിയറ്റ് റെബേക്ക ലെയ്‍ൻ ജോൺസ്റ്റൺ (ജീവിതകാലം : മെയ് 9, 1830 – ജൂലൈ 3, 1903), തൻറെ അമ്മാവനും ആജീവനാന്ത ബാച്ച്ലറുമായിരുന്ന ജയിംസ് ബക്കാനൻ അമേരിക്കൻ ഐക്യനാടുകളുടെ പ്രസിഡൻറായിരുന്ന 1857 മുതൽ 1861 വരെയുള്ള കാലഘട്ടത്തിൽ പ്രഥമവനിതയുടെ പദവി അലങ്കരിച്ചിരുന്ന വനിതയായിരുന്നു.
ഹാരിയറ്റ് ഉൾപ്പെടെ ഏറ്റവും കുറഞ്ഞത് 13 വനിതാരത്നങ്ങൾ പ്രസിഡൻറുമാരെ വിവാഹം കഴിക്കാതെതന്നെ ഐക്യനാടുകളുടെ പ്രഥമവനിതകളെന്ന പദവി അലങ്കരിച്ചിട്ടുണ്ട്.
ജയിൻ ഒഴികെയുള്ള മറ്റുള്ളവരെല്ലാം ഭാര്യമാർ അന്തരിച്ച പ്രസിഡൻറുമാരുടെ ബന്ധുക്കളായിരുന്നു.
ഹാരിയറ്റ് ലെയ്‍നിൻറെ കുടുംബം പെൻസിൽവാനിയയിലെ ഫ്രാങ്ക്ലിൻ കൌണ്ടിയിൽനിന്നുള്ളവരായിരുന്നു.
ഒരു വ്യവസായ പ്രമുഖനായ എലിയറ്റ് ടോൾ ലെയ്നിൻറെയും ജെയിൻ ആൻ ബുക്കാനൻ ജെയിനിൻറെയും ഇളയപുത്രിയായിരുന്നു ഹാരിയറ്റ്.
അവർക്ക് 9 വയസ് പ്രായമുളളപ്പോൾ മാതാവ് മരണപ്പെട്ടു.
രണ്ടു വർഷങ്ങൾക്കു ശേഷം പിതാവും മരണമടഞ്ഞതോടെ അവർ അനാഥയായിത്തീർന്നു.
അവരുടെ ഏറ്റവും ഇഷ്ടപ്പെട്ട അമ്മാവനായ ജയിംസ് ബുക്കാനനോട് തൻറെ രക്ഷാകർതൃത്വം ഏറ്റെടുക്കുവാൻ അവർ അഭ്യർത്ഥിക്കുകയും അദ്ദേഹം സന്തോഷപൂർവ്വം അനന്തരവളുടെ അഭ്യർത്ഥന കൈക്കൊള്ളുകയും ചെയ്തു.
വിവാഹിതനാകാൻ കൂട്ടാക്കാത്ത പെൻസിൽവാനിയയിൽനിന്നുള്ള ഡെമോക്രാറ്റിക് സെനറ്റർ ആയിരുന്നു അക്കാലത്ത് അദ്ദേഹം.
ജയിംസ് ബുക്കാനൻ ഹാരിയറ്റിനെയും അവരുടെ സഹോദരിയെയും വിർജീനിയയിലെ ചാൾസ് ടൌണിലുള്ള ബോർഡിംഗ് സ്കൂളിൽ പഠിക്കുവാനായി ചേർത്തു.
പിന്നീട് രണ്ടുവർഷം വാഷിങ്ങ്ടൺ ടി.സി.യുടെ ജോർജ്ജ്ടൌൺ ഭാഗത്തുള്ള “ജോർജ്ജ്ടൌൺ വിസിറ്റേഷൻ മൊണാസ്റ്ററി” സ്കൂളിലും പഠനത്തിനു ചേർത്തു.
ഇക്കാലത്ത് ബുക്കാനൻ സെക്രട്ടറി ഓഫ് സ്റ്റേറ്റ് എന്ന പദവിയിലെത്തിയിരുന്നു.
ഹാരിയറ്റ് ഹാൻസൺ റോബിൻസൺ ഇംഗ്ലീഷ് വിലാസം https://ml.wikipedia.org/wiki/Harriet_Hanson_Robinson
ഹാരിയറ്റ് ജെയ്ൻ ഹാൻസൺ റോബിൻസൺ (ജീവിതകാലം, ഫെബ്രുവരി 8, 1825 - ഡിസംബർ 22, 1911) ഒരു മസാച്ച്യുസെറ്റ്സ് കോട്ടൺ മില്ലിൽ ഒരു ബോബിൻ ഡോഫറായി ജോലി ചെയ്യുകയും കവയിത്രിയും എഴുത്തുകാരിയും യുണൈറ്റഡ് സ്റ്റേറ്റ്സ് വനിതാ വോട്ടവകാശ പ്രസ്ഥാനത്തിൽ ഒരു പ്രധാന പങ്ക് വഹിക്കുകയും ചെയ്തു.
ഹാരിയറ്റ് ബ്രൗൺ ഹാൻസന്റെയും മരപ്പണിക്കാരനായ വില്യം ഹാൻസന്റെയും മകളായിരുന്നു ഹാരിയറ്റ്.
മാതാപിതാക്കൾ രണ്ടുപേരും ആദ്യകാല ഇംഗ്ലീഷ് കുടിയേറ്റക്കാരിൽ നിന്നുള്ളവരായിരുന്നു.
ജോൺ വെസ്ലി ഹാൻസൺ (1823-1901), അവരുടെ മൂത്ത സഹോദരനും ബെഞ്ചമിൻ, വില്യം അവർക്ക് അവശേഷിക്കുന്ന രണ്ട് ഇളയ സഹോദരന്മാരായിരുന്നു.
ആറുവയസ്സുള്ളപ്പോൾ ഹാരിയറ്റിന്റെ പിതാവ് മരിച്ചു.
പ്രയാസമുണ്ടായിട്ടും കുടുംബത്തെ ഒരുമിച്ച് നിർത്താൻ ഹാരിയറ്റിന്റെ അമ്മ തീരുമാനിച്ചു.
അയൽവാസി ഹാരിയറ്റിനെ ദത്തെടുക്കാൻ വാഗ്ദാനം ചെയ്തതിന് ശേഷം അമ്മയുടെ പ്രതികരണം ഹാരിയറ്റ് പിന്നീട് ലൂം ആൻഡ് സ്പിൻഡിൽ (ഹാൻസൺ റോബിൻസൺ 1898) എന്ന ആത്മകഥയിൽ അനുസ്മരിച്ചു.
"No; while I have one meal of victuals a day, I will not part with my children."
ആ അവസരത്തിൽ അമ്മയുടെ വാക്കുകൾ തന്നോട് ചേർന്നിരുന്നുവെന്ന് അവർ പിന്നീട് എഴുതി.
തുടക്കത്തിൽ, മസാച്യുസെറ്റ്‌സിലെ ബോസ്റ്റണിൽ ഒരു ചെറിയ സ്റ്റോർ ശ്രീമതി ഹാൻസൺ നടത്തിയിരുന്നു.
അവിടെ ഭക്ഷണവും മിഠായിയും വിറകും വിറ്റു.
ഹാരിയറ്റ് പിന്നീട് ഓർക്കുന്നതുപോലെ, "കാലിൽ രണ്ട്, തലയിൽ മൂന്ന്" എന്നിങ്ങനെ ഒരു കിടക്ക പങ്കിട്ടാണ് കുടുംബം കടയുടെ പിൻമുറിയിൽ താമസിച്ചിരുന്നത്.
ഹാരിയറ്റിന്റെ മാതൃസഹോദരിയും വിധവയുമായ ആഞ്ജലിൻ കുഡ്‌വർത്തിന്റെ ക്ഷണപ്രകാരം, കുടുംബം തുണി വ്യവസായത്തിന്റെ കേന്ദ്രമായ മസാച്യുസെറ്റ്‌സിലെ ലോവലിലേക്ക് താമസം മാറ്റി.
ലോവൽ ഒരു ആസൂത്രിത മിൽ നഗരമായിരുന്നു.
ലോവെൽ സിസ്റ്റത്തിന് കീഴിൽ, കമ്പനി ന്യൂ ഇംഗ്ലണ്ട് ഫാമുകളിൽ നിന്ന് മില്ലുകളിൽ ജോലി ചെയ്യാൻ യുവതികളെ (15-35) റിക്രൂട്ട് ചെയ്തു.
കമ്പനികൾ ബോർഡിംഗ് ഹൗസുകൾ നിർമ്മിച്ചത് പ്രായമായ സ്ത്രീകൾക്കും പലപ്പോഴും വിധവകൾക്കും ഭക്ഷണവും സുരക്ഷിതമായ താമസ സ്ഥലങ്ങളും നൽകുന്നു.
പള്ളികളും സാംസ്കാരിക സംഘടനകളും പ്രഭാഷണങ്ങൾ, കച്ചേരികൾ, വായനശാലകൾ, മെച്ചപ്പെടുത്തൽ സർക്കിളുകൾ, മറ്റ് സാംസ്കാരികവും വിദ്യാഭ്യാസപരവുമായ അവസരങ്ങൾ എന്നിവ വാഗ്ദാനം ചെയ്തു.
വീട്ടുജോലിയും അധ്യാപനവുമായി താരതമ്യപ്പെടുത്തുമ്പോൾ നല്ല ശമ്പളമായിരുന്നു മറ്റൊരു ആകർഷണം.
മിൽ തൊഴിലാളി ലോവൽ, മസാച്യുസെറ്റ്സ്, 1800-കളുടെ തുടക്കത്തിൽ
മസാച്യുസെറ്റ്‌സിലെ ലോവെലിലുള്ള ട്രെമോണ്ട് മിൽസിൽ ബോർഡിംഗ് ഹൗസ് കീപ്പറായി ശ്രീമതി ഹാൻസൺ ജോലി നേടി.
1836-ലെ വേനൽക്കാലത്ത് ഹാരിയറ്റ് ട്രെമോണ്ട് മിൽസിൽ പാർട്ട് ടൈം ജോലി ചെയ്യാൻ തുടങ്ങി.
സ്വന്തം അക്കൗണ്ടിലൂടെ, അവൾ സ്വയം പണം സമ്പാദിക്കാൻ ജോലി ചെയ്യാൻ ആഗ്രഹിച്ചു, അനുഭവം അവൾക്ക് നല്ലതായിരുന്നു.
എന്നിരുന്നാലും, ബോർഡിംഗ് ഹൗസ് നടത്തിപ്പിൽ നിന്ന് അവളുടെ അമ്മ കുറച്ച് പണം സമ്പാദിച്ചതിനാൽ അത്യാവശ്യമായ ഒരു ഘടകം ഉണ്ടായിരിക്കാം.
ആഴ്ചയിൽ 2 ഡോളർ നൽകുന്ന അവളുടെ ജോലി, മുഴുവൻ ബോബിനുകൾക്കും പകരം ശൂന്യമായവ സ്ഥാപിക്കുന്ന ഒരു "ഡോഫർ" ആയിരുന്നു.
ജോലിക്ക് ഓരോ മണിക്കൂറിന്റെയും നാലിലൊന്ന് സമയമേ എടുത്തുള്ളൂ, ഒഴിവു സമയങ്ങളിൽ ആൺകുട്ടികൾക്കും പെൺകുട്ടികൾക്കും കളിക്കാനോ വായിക്കാനോ വീട്ടിൽ പോകാനോ പോലും കഴിയുമായിരുന്നു.
കുറിപ്പുകൾ അവലംബം ഉറവിടങ്ങൾ {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) കൂടുതൽ വായനയ്ക്ക്
ഹാരിസ്ബർഗ്ഗ്, പെൻസിൽവാനിയ
ഹാരിസ്ബർഗ്ഗ്, യു.എസ്. സംസ്ഥാനമായ പെൻസിൽവാനിയയുടെ തലസ്ഥാനവും ഡോഫിൻ കൌണ്ടിയുടെ കൊണ്ടി സീറ്റുമാണ്.
49,673 ജനസംഖ്യയുമായി ഈ പട്ടണം പെൻസിൽവാനിയ സംസ്ഥാനത്തെ പത്താമത്തെ വലിയ പട്ടണമായി നിലകൊള്ളുന്നു.
സുസ്ക്വിഹാന്ന നദിയുടെ കിഴക്കേ കരയിൽ സ്ഥിതി ചെയ്യുന്ന ഈ പട്ടണം ഫിലാഡെൽഫിയ പട്ടണത്തിന് 105 മൈൽ (169 കി.മീ.) വടക്കുപടിഞ്ഞാറും പിറ്റ്സ്ബർഗ്ഗിന് 204 മൈൽ (328 കി.മീ.) കിഴക്കുമായിട്ടാണ് സ്ഥിതി ചെയ്യുന്നത്.
അവലംബം ↑ Harrisburg City Council Accessed January 29, 2010.
↑ {{ cite web }} : Check date values in: | accessdate= ( help ) ↑ ↑ ↑
ഹാരിയറ്റ് ഹാൾ
ഹാരിയറ്റ് എ. ഹാൾ (ജൂലൈ 2, 1945 - ജനുവരി 11, 2023) ഒരു അമേരിക്കൻ ഫാമിലി ഫിസിഷ്യൻ , യുഎസ് എയർഫോഴ്സ് ഫ്ലൈറ്റ് സർജൻ , എഴുത്തുകാരി, സയൻസ് കമ്മ്യൂണിക്കേറ്റർ , സന്ദേഹവാദി എന്നിവരായിരുന്നു.
ഇംഗ്ലീഷ്: Harriet A. Hall.
സ്കെപ്റ്റിക് , സ്കെപ്റ്റിക്കൽ ഇൻക്വയറർ എന്നീ മാസികകളിൽ ബദൽ മെഡിസിനെക്കുറിച്ചും വ്യാജചികിത്സ യെക്കുറിച്ചും അവർ എഴുതി, കൂടാതെ സയൻസ് അധിഷ്ഠിത വൈദ്യശാസ്ത്രത്തിന്റെ സ്ഥിരം സംഭാവകയും സ്ഥാപക എഡിറ്ററുമായിരുന്നു.
അവൾ സ്വന്തം പേരിൽ എഴുതി അല്ലെങ്കിൽ "The SkepDoc " എന്ന ഓമനപ്പേര് ഉപയോഗിച്ചു.
യുഎസ് എയർഫോഴ്‌സിൽ കേണലായി വിരമിച്ച ശേഷം, യുഎസിലും ലോകമെമ്പാടുമുള്ള സയൻസ് , സന്ദേഹവാദവുമായി ബന്ധപ്പെട്ട കൺവെൻഷനുകളിൽ ഹാൾ പതിവായി സംസാരിക്കുന്നയാളായിരുന്നു.
ഹാരിയറ്റ് ആൻ ഹോഗ് 1945 ജൂലൈ 2 ന് മിസോറിയിലെ സെന്റ് ലൂയിസിൽ ജനിച്ചു.
നാല് സഹോദരങ്ങളിൽ മൂത്തവളായ അവൾ വാഷിംഗ്ടണിലെ സിയാറ്റിലിലെ വ്യൂ റിഡ്ജ് പരിസരത്താണ് വളർന്നത്.
കൗമാരപ്രായത്തിൽ, അവൾ തന്റെ മെത്തഡിസ്റ്റ് വളർത്തലിനെ ചോദ്യം ചെയ്യാൻ തുടങ്ങി, പിന്നീട് ഒരു നിരീശ്വരവാദിയായി .
ഹാരിയറ്റ് വാഷിംഗ്ടൺ യൂണിവേഴ്സിറ്റിയിൽ ചേർന്നു, അവിടെ അവൾ 1970 ൽ ഒരു ഡോക്ടർ ഓഫ് മെഡിസിൻ ആയി പുറത്തിറങ്ങി.
1971-ൽ, കാലിഫോർണിയയിലെ ഡേവിഡ് ഗ്രാന്റ് യുഎസ്എഎഫ് മെഡിക്കൽ സെന്ററിൽ ഹാരിയറ്റ് ഇന്റേൺഷിപ്പ് ചെയ്തു.
തുടർന്ന് ഏഴ് വർഷം ജനറൽ മെഡിക്കൽ ഓഫീസറായി സ്‌പെയിനിൽ താമസിച്ചു.
ഹാരിയറ്റ് ഒരു ഫ്ലൈറ്റ് സർജനാകാൻ എയ്‌റോസ്‌പേസ് മെഡിസിൻ പിന്തുടർന്നു, 1979-ൽ ബിരുദം നേടി, ഫാമിലി മെഡിസിനിൽ സർട്ടിഫിക്കറ്റും ലഭിച്ചു.
വ്യോമിംഗിലെ ഫ്രാൻസിസ് ഇ.
വാറൻ എയർഫോഴ്സ് ബേസിൽ അവൾ തന്റെ അസൈൻമെന്റ് ആരംഭിച്ചു, അവിടെ വെച്ച് കിർക്ക് ആൽബർട്ട് ഹാൾ ജൂനിയറിനെ കണ്ടുമുട്ടുകയും വിവാഹം കഴിക്കുകയും ചെയ്തു.
വ്യോമസേനയിൽ മെഡിക്കൽ ഇന്റേൺഷിപ്പ് ചെയ്യുന്ന രണ്ടാമത്തെ വനിതയും ഫ്ലോറിഡയിലെ എഗ്ലിൻ എയർഫോഴ്സ് ബേസിൽ റെസിഡൻസി പ്രാക്ടീസ് ചെയ്യുന്ന എയർഫോഴ്സ് കുടുംബത്തിലെ ആദ്യത്തെ വനിതാ ബിരുദധാരിയുമാണ്.
ഹാരിയറ്റ് 20 വർഷം യുഎസ് വ്യോമസേനയിൽ സേവനമനുഷ്ഠിച്ചു.
വാഷിംഗ്ടൺ സ്റ്റേറ്റിലെ ജോയിന്റ് ബേസ് ലൂയിസ്-മക്‌ചോർഡിൽ നിന്ന് ഫുൾ കേണൽ ആയി അവർ വിരമിച്ചു.
ഹാരിസ് കൗണ്ടി (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Harris_County,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്തെ ഹ്യൂസ്റ്റൺ-ഷുഗർലാൻഡ്-ബേടൗൺ മെട്രോപ്പൊളിറ്റൻ പ്രദേശത്തുൾപ്പെട്ട ഒരു കൗണ്ടിയാണ്‌ ഹാരിസ് കൗണ്ടി .
2000ത്തിലെ യു.എസ്. സെൻസസ് പ്രകാരം കൗണ്ടിയിൽ 3,400,578 പേർ വസിക്കുന്നു ( 2007ലെ കണക്കുപ്രകാരം 3.935,855).
ഇതുപ്രകാരം ഹാരിസ് കൗണ്ടി ടെക്സസിലെ ഏറ്റവും ജനവാസമുള്ള കൗണ്ടിയാണ്.
ഹാരിസ് കൗണ്ടിയുടെ ആസ്ഥാനം ഹ്യൂസ്റ്റൺ ആണ്‌.
ഹാരിസ് കൗണ്ടി എന്ന പേര് ഇവിടത്തെ ആദ്യകാല കുടിയേറ്റക്കാരിലൊരാളായ ജോൺ റിച്ചാർഡ്സൺ ഹാരിസിന്റെ ബഹുമാനാർത്ഥമാണ്‌ നൽകപ്പെട്ടത്.
ഹാരിസ് കൗണ്ടി 1836 ഡിസംബർ 22ന്‌ ഹാരിസ്ബർഗ് കൗണ്ടി എന്ന പേരിൽ സ്ഥാപിതമായി.
പിന്നീട് ഡിസംബർ 1839ൽ പേര്‌ ഹാരിസ് കൗണ്ടി എന്നു മാറ്റി.
യു.എസ്. സെൻസസ് ബ്യൂറോയുടെ കണക്കുകൾപ്രകാരം ഹാരിസ് കൗണ്ടിയുടെ വിസ്താരം 1,778 ചതുരശ്ര മൈൽ (4,604 km² ) ആണ്.
ഇതിൽ 1,729 ചതുരശ്ര മൈൽ(4,478 km²) കരയും 49 ചതുരശ്ര മൈൽ(127 km²) വെള്ളപ്രദേശവുമാണ്‌.
പ്രധാനപ്പെട്ട ഹൈവേകൾ അന്തർസംസ്ഥാനപാത 10 അന്തർസംസ്ഥാനപാത 45 അന്തർസംസ്ഥാനപാത 610 ലൂപ്പ് യു.എസ്. ഹൈവേ 59 യു.എസ്. ഹൈവേ 90 യു.എസ്. ഹൈവേ 90 ആൾട്ടർനേറ്റ് യു.എസ്. ഹൈവേ 290 സ്റ്റേറ്റ് ഹൈവേ 3 സ്റ്റേറ്റ് ഹൈവേ 6 സ്റ്റേറ്റ് ഹൈവേ 146 സ്റ്റേറ്റ് ഹൈവേ 225 സ്റ്റേറ്റ് ഹൈവേ 249 സ്റ്റേറ്റ് ഹൈവേ 288 ബെൽറ്റ്വേ 8
ഹാരിസ് കൗണ്ടിയിലൂടെയുള്ള കൂടുതൽ റോഡുകളെക്കുറിച്ചറിയാൻ ഹാരിസ് കൗണ്ടിയിലെ ഹൈവേകളുടെ പട്ടിക കാണുക.
അയൽക്കൗണ്ടികൾ മോണ്ട്ഗോമെറി കൗണ്ടി (വടക്ക്) ലിബർട്ടി കൗണ്ടി (വടക്കുകിഴക്ക്) ചേംബേഴ്സ്  കൗണ്ടി (കിഴക്ക്) ഗാൽവെസ്റ്റൺ കൗണ്ടി (തെക്കുകിഴക്ക്) ബ്രാസോറിയ കൗണ്ടി (തെക്ക്) ഫോർട്ട് ബെൻഡ് കൗണ്ടി (തെക്കുപടിഞ്ഞാറ്) വാള്ളർ കൗണ്ടി (വടക്കുപടിഞ്ഞാറ്) ജനസംഖ്യാശാസ്ത്രം Historical population Census Pop.
%± 1850 4,668 — 1860 9,070 94.3% 1870 17,375 91.6% 1880 27,985 61.1% 1890 37,249 33.1% 1900 63,786 71.2% 1910 1,15,693 81.4% 1920 1,86,667 61.3% 1930 3,59,328 92.5% 1940 5,28,961 47.2% 1950 8,06,701 52.5% 1960 12,43,158 54.1% 1970 17,41,912 40.1% 1980 24,09,547 38.3% 1990 28,18,199 17.0% 2000 34,00,578 20.7% Est.
2006 38,86,207
2000ലെ സെൻസസ് പ്രകാരം ഇവിടെ 1,205,516 ഭവനങ്ങളിലായി 834,217 കുടുംബങ്ങളില്പ്പെട്ട 3,400,578 പേർ കൗണ്ടിയിൽ വസിക്കുന്നു.
ഇതുമൂലം ടെക്സസ് സംസ്ഥാനത്തെ ഏറ്റവും ജനവാസമുള്ള കൗണ്ടിയാണ്‌ ഹാരിസ് കൗണ്ടി.
ഇവിടുത്തെ ജനസാന്ദ്രത ചതുരശ്ര മൈലിന്‌ 1967 ജനങ്ങൾ (759/km²) എന്നതാണ്‌.
ചതുരശ്രമൈലിന്‌ 751 (290/km²) എന്ന കണക്കിന്‌ 1,298,130 ആവാസകേന്ദ്രങ്ങൾ ഇവിടെയുണ്ട്.
ഇവിടുത്തെ ജനങ്ങളിൽ 58.73% പേർ വെള്ളക്കാരും, 18.49% പേർ കറുത്ത വർഗ്ഗക്കാരും, 0.45% പേർ അമേരിക്കൻ ആദിവാസിവർഗ്ഗക്കാരും, 5.14% പേർ ഏഷ്യക്കാരും, 0.06% പേർ പസിഫിക്ക് ദ്വീപുകാരും, 14.18% പേർ മറ്റു വർഗ്ഗങ്ങളില്പ്പെട്ടവരും 2.96% പേർ രണ്ടോ അതിലധികമോ വർഗ്ഗങ്ങളില്പ്പെട്ടവരുമാണ്‌.
ഇവിടുത്തെ 58.73% പേർ ഹിസ്പാനിക്ക് അഥവാ ലാറ്റിനോ വംശജരും 7.2% പേർ ജർമൻ വംശജരും 6.2% പേർ അമേരിക്കൻ വം‌ശജരും 5.2% പേർ ആംഗ്ലിക്കൻ വംശജരുമാണ്‌.
63.8% പേർ ഇംഗ്ലീഷ് സംസാരിക്കുമ്പോൾ 28.8% പേർ സ്പാനിഷും 1.6% പേർ വിയറ്റ്നാമീസും മാതൃഭാഷയായി ഉപയോഗിക്കുന്നു.
ഹാരിസ് ജയരാജ് ഇംഗ്ലീഷ് വിലാസം https://ml.wikipedia.org/wiki/Harris_Jayaraj
പ്രസിദ്ധനായ തമിഴ് സംഗീത സംവിധായകനാണ് ഹാരിസ് ജയരാജ് (ജനനം: ജനുവരി 8, 1975).
തമിഴ് കൂടാതെ ഹിന്ദി , തെലുഗു സിനിമകളിലും ഇദ്ദേഹം സംഗീതസം‌വിധാനം നിർവ്വഹിച്ചിട്ടുണ്ട്.
ചെറുപ്പക്കാലം
ചെന്നെയിലെ ഒരു ക്രിസ്ത്യൻ നാടാർ കുടുംബത്തിൽ 1975 ജനുവരി 8-നായിരുന്നു ഹാരിസ് ജയരാജിന്റെ ജനനം.
തമിഴ് ചലച്ചിത്രപിന്നണിഗാനങ്ങളിൽ ഗിത്താർ വായിച്ചിരുന്ന എസ്.എം. ജയകുമാറാണ് ഹാരിസിന്റെ പിതാവ്.
ഇദ്ദേഹവും പിൽകാലത്ത് ചലച്ചിത്രസംഗീതസം‌വിധാന രംഗത്ത് കടന്ന് വന്നിരുന്നു.
മലയാളചലച്ചിത്രസംഗീതസം‌വിധായകനായ ശ്യാമിന്റെ സഹായി ആയിരുന്നു ജയകുമാർ.
തന്റെ മകനെ ഒരു പാട്ടുകാരനാക്കാനാണ് അദ്ദേഹം ആഗ്രഹിച്ചത്.
പക്ഷെ സം‌ഗീത സം‌വിധാനത്തിലായിരുന്നു ഹാരിസിനു കമ്പം.
തന്റെ ശബ്ദം നല്ലതല്ലെന്നും അതുകൊണ്ട് തനിക്ക് പാടാൻ കഴിയില്ലെന്നും ഹാരിസ് പിന്നീട് ഒരിക്കൽ പറയുകയുണ്ടായി.
എ.ആർ. റഹ്മാൻ , മണി ശർമ്മ , വിദ്യാസാഗർ , കാർത്തിക് രാജ , യുവൻ ശങ്കർ രാജ എന്നിവരുടെ കീഴിൽ കീബോർഡ് വായിച്ചുകൊണ്ടാണ് ഹാരിസ് ചലച്ചിത്രസംഗീത ലോകത്തേയ്ക്ക് കടന്ന് വന്നത്.
പന്ത്രണ്ട് വർഷത്തോളം ഇദ്ദേഹം സംഗീതസം‌വിധാനസഹായി എന്ന നിലയിൽ പ്രവർത്തിച്ചു.
ഇക്കാലയളവിൽ ചില ടി.വി. പരസ്യങ്ങൾക്കും ഇദ്ദേഹം സംഗീത സം‌വിധാനം ചെയ്യുകയുണ്ടായി.
വാണിജ്യ സിനിമകളിൽ ഇദ്ദേഹം ആദ്യമായി സംഗീത സം‌വിധാനം ചെയ്തത് മിന്നലെ എന്ന ചിത്രത്തിനുവേണ്ടിയാണ്.
ഈ ചിത്രത്തിലെ പാട്ടുകൾ വൻവിജയമായിരുന്നു.
വസീഗര എന്ന് തുടങ്ങുന്ന ഈ ചിത്രത്തിലെ ഗാനം ഈ ചിത്രത്തിന്റെ വിജയത്തിന്റെ തന്നെ മുഖ്യകാരണമായി കണക്കാക്കപ്പെടുന്നു.